MLDataScientist/Wikipedia-uzbek-2024-05-01 huggingface dataset:
Zakariyo ibn Adiy ibn Zariq

Zakariyo ibn Adiy ibn Zariq  — muhaddis, Imom.
(vaf. 827 yil).

Tarjimai holi 
Zakariyo ibn Adiy ibn Zariq VIII-IX asrlarda Bag‘dod shahrida yashab ijod qilgan. U manbalarda Abu Yаhyo Taymiy deb ham keltirilgan. Zakariyo ibn Adiy ibn Zariq o‘z davrining mashur muhaddislaridan bo‘lgan. Zakariyo ibn Adiy ibn Zariq  Imom, ishonchli hofiz va faqih nomi bilan ham tanilgan.

Ustozlari  
Hammod ibn Yazid, Sharik, Abu Ahvas, Hushaym, Abdulloh ibn Muborak, Yаzid ibn Zari’, Ubaydulloh ibn Amr Ruqiy va shu tabaqotning boshqa vakillaridan hadis o‘rgangan.

Shogirtlari  
Zakariyo ibn Adiy ibn Zariqdan Imom Buxoriy, Ishoq ibn Rohavay, Ishoq ibn Kavsaj, Hajjoj ibn Shoir, Abu Muhammad Dorimiy, Ahmad ibn Ali Bahbahoriy hadis tinglagan.

E’tiroflar  
Zakariyo ibn Adiy ibn Zariq haqida boshqa muhaddislar qo‘yidagi fikrlarni bildirgan:
 Ahmad Ajaliy: “Zakariyo ibn Adiy ibn Zariq ishonchli siqot vakillaridan. U bir umr parhez bilan yashagan va non iste’mol qilmagan”, – degan.  
 Munzir ibn Shazon: “Zakariyo ibn Adiy ibn Zariqdan hofizroq kishini ko‘rmadim”, – degan. 
 Abu Afv Bazuriy: “Zakariyo ibn Adiy ibn Zariqdan yozganimdek, boshqa biron kishidan yozib ololmadim”, – deya e’tirof etgan.

Vafoti  
Zakariyo ibn Adiy ibn Zariq  hijriy 212, milodiy 827 yilda Bag‘dod shahrida vafot etgan.

Adabiyotlar 
Shukurillo Umarov “Abdulhamid Keshiy hayoti va ilmiy merosi” Imom Buxoriy xalqaro markazi, 2013 yil.

Manbalar 

muhaddislar
Abulhasan Muhammad ibn Abu

Abulhasan Muhammad — (922—1002 yillar) so‘fiy, voiz, fiqh bo‘lgan.

Ismoil Ali ibn Husayn ibn Hasan ibn Qosim Alaviy Hasaniy Zaydiy Hamadoniy 310/922—yilda tug‘ilgan. „Vasiy“ laqabi bilan tanilgan. Sharif, Ismoil Saffor, Haysama Atrobulusiy, Asam, Ibn Aʼrobiy, Abu Maymun ibn Roshid, Abdon ibn Yazid Daqqoq, Abdurrahmon Jallob, Ahmad ibn Ubayd, Jaʼfar Xuldiy va Abulqosim Tabaroniydan hadis eshitgan.
Abulhasan Muhammaddan Muhammad ibn Iso, Abdurrahmon ibn Abullays Saffor, Muhammad ibn Umar ibn Uzayz, Jaʼfar ibn Muhammad Abhariy, Abu Saʼd Kanjaruziy va boshqalar hadis rivoyat qilganlar.
Sheravayh aytgan: „Bu kishi — siqa, sodiq, soʻfiy, voiz. Bagʻdodda Abu Ali ibn Abu Hurayradan fiqhni oʻrgandilar. Zohid edilar. Makkada istiqomat qildilar. Soʻngra qaytdilar. Buxoroda yashadilar. 393/1002—yilda muharram oyida Buxoroda vafot etdilar“.
Boshqa rivoyatda: „Balxda olamdan oʻtganlar“, — deyilgan.
Sulamiy aytganlar: "Ilm va nasabda oliymaqom bo‘lib, bilimlari shunchalik ulugʻligiga qaramay, faqirlarga muruvvatli, ular bilan doʻst edilar. Xuldiyga shogird boʻldilar. Ramlada soʻfiylar xonaqosiga kirib, ularga bir necha kun xizmat qildilar. Kunlarning birida bir faqir odam kelib, u kishining boshlaridan oʻpdi va: „Bu kishi — ulkan togʻ“, — dedi. Shunda Abbos turib Vasiyning oyoqlaridan oʻpdi. Vasiy rakva (suv idish)larini olib, u yerdan safarga chiqib ketdilar".
Idrisiy aytgan: „Hikoya qilinishicha, u kishining umrlarining oxirida aytgan ayrim rivoyatlari puxta emas edi“.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
so‘fiylar
faqihlar
voizlar
Zayd ibn Habbob

Abu HusaynZayd ibn Habbob Kufiy — muhaddis, Imom.
(vaf. 819 yil).

Tarjimai holi 
Zayd ibn Habbob Abu Husayn Akliy Kufiy bo‘lib, Hofiz, Zohid, Rihol, Javvol deb eʼtirof etilgan ulug‘ muhaddislardan sanalgan.
Zayd ibn Habbob Iroq, Hijoz, Misr va boshqa shaharlarda bo‘lib hadis ilmini o‘rgangan. Muhaddisga berilgan „rihol“ ta’rifi ko‘plab ilm safarida bo‘lgan kishilarga berilgan bo‘lib, sayyoh muhaddislardan degan maʼnoni bildiradi. Zayd ibn Habbob hijriy 203, milodiy 819 yilda Kufa shahrida vafot etgan.

Ustozlari 
Zayd ibn Habbob Qurrata ibn Xolid, Sulaymon ibn Yusuf, Ayman ibn Nabildan hadis ilmini o‘rgangan.

Shogirdlari 
Zayd ibn Habbobdan hadis rivoyat qilgan muhaddislar ham bir qancha bo‘lib, ulardan Ahmad ibn Hanbal, Yаzid ibn Horun, Ibn Vahhob, Muhammad ibn Rofiy, Salma ibn Shubayb, Yаhyo ibn Abu Tolib kabi muhaddislar e’tirof etiladi.

Eʼtiroflar 
Ahmad ibn Hanbal: „Zayd ibn Habbob juda ham ko‘p ilm safarida bo‘lgan ulug‘ muhaddis, faqirlik va nochorlikka undan ko‘ra sabrliroq kishini ko‘rmadim. Muhaddis — Andalusiyada hadis ilmini tarqatgan kishi. Men u kishidan Andalusiya va Kufada hadis tingladim“, — degan.

Adabiyotlar 
 Shukurillo Umarov „Abdulhamid Keshiy hayoti va ilmiy merosi“ Imom Buxoriy xalqaro markazi, 2013 yil.

Manbalar 

muhaddislar
Qayindi (Jambul viloyati)

Qayindi () — Qozogʻiston Respublikasining Jambul viloyati, Turar Risqulov tumanidagi qishloq. Qayindin qishloq okrugining maʼmuriy markazi. Tuman markazi Qulan qishlogʻidan 63 km gʻarbda joylashgan. KATO kodi — 315040100.

Aholisi 
1999-yilda qishloq aholisi 1175 kishini (596 erkak va 579 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1080 kishi (544 erkak va 536 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Qazaq (Jambul viloyati)

Qazaq () — Qozogʻiston Respublikasining Jambul viloyati, Turar Risqulov tumanidagi qishloq. Qaraqistaq qishloq okrugi tarkibiga kiradi. Tuman markazi Qulan qishlogʻidan 16 km sharqda joylashgan. KATO kodi — 315035600.

Aholisi 
1999-yilda qishloq aholisi 927 kishini (463 erkak va 464 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 862 kishi (443 erkak va 419 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Abulqosim Ali Gurgoniy

Abulqosim Ali Gurgoniy — (taxminan 1058—yilda vafot etgan) shayx bo‘lgan.

Abulqosim Ali Gurgoniy tasavvufning Xuroson maktabi shayxlaridan boʻlgan. Uning tavalludi va vafoti, qabrining qayerdaligi haqida aniq maʼlumotlar yetib kelmagan. Ali ibn Usmon Hujviriy (1072—yilda vafot etgan) „Kashfu-l-mahjub“ asarida Abulqosim Ali Gurgoniy bilan bir necha marta (aksariyat Tus shaharda) uchrashib, baʼzi masalalarni undan soʻraganligi haqida yozadi. Abulqosim Ali Gurgoniyning Tusda xonaqoh va masjidi bo‘lib, u oʻz davrining qutbi deya eʼtirof etilgan. „Silsilatu-z-zahab“dagi 9-piri mur­shid. Tasavvuf taʼlimini Abu Usmon Magʻribiy va Abulhasan Haraqoniy (vafoti 1034—yilda)dan olgan. Tasavvufdagi nisbasi, bir tomondan, Abu Usmon Magʻribiy, Abu Ali Kotib, Abu Ali Rudboriy orqali Junayd Bagʻdodiy (vafoti 910—yilda)ga, ikkinchi tomondan, Abulhasan Haraqoniy orqali Boyazid Bistomiy (vafoti 848— yoki 875—yilda)ga borib bogʻlanadi.
Manbalarda Abulqosim Ali Gurgoniy ikki yoʻnalish „sahv“ va „sukr“ni oʻzida birlashtirgan murshid sifatida zikr etiladi. Abulqosim Ali Gurgoniy Abu Ali Farmadiy (1011—85 yillar)ning tasavvufdagi ustozidir. Shayx Abu Said Abulxayr (967—1049 yillar) bilan yaqin aloqada boʻlgan. Hayoti va faoliyati haqidagi maʼlumotlar „Tabaqotu-s-sufiyya“, „Ri­solai Qushayriy“, „Nafa­hotu-l-uns“, „Nasoyimul-muhabbat“ sin­gari asaridan joy olgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

shayxlar
Kamenka (Jambul viloyati)

Kamenka () — Qozogʻiston Respublikasining Jambul viloyati, Turar Risqulov tumanidagi qishloq. Qaraqistaq qishloq okrugining maʼmuriy markazi. Eng yaqin temir yoʻl stansiyasi — Lugovoe (18 km). Tuman markazi Qulan qishlogʻidan 11 km (boshqa maʼlumotlarga koʻra 15 km ga yaqin) sharqda, daryo boʻyida joylashgan. Qaraqistak nam agroiqlim zonasida boʻlib, tuprogʻi toʻq jigarrang, togʻ etaklarida tukli shuvoq, qipchoq oʻsimliklari oʻsadi. KATO kodi — 315035100. Qishloq hududidan Olmaota-Taraz avtomobil yoʻli oʻtgan.

Aholisi 
1999-yilda qishloq aholisi 2493 kishini (1294 erkak va 1199 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 2454 kishi (1232 erkak va 1222 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Rihol

Rihol  — رحال Rihol — hadis o‘rganish uchun juda ko‘plab shaharlarga safarga chiqqan kishi.

Mazkur atama nafaqat muhaddisga balki, ilm yo‘lida safarga chiqib dunyo kezgan insonlarga ishlatilgan. Misol uchun Imom Buxoriy hadislarni to‘plash uchun safar qilgan bo‘lsa, Al Farg‘oniy, Al-Xorazmiy kabi olimlar tabiy va aniq fanlar ilinjida ilmiy safar qilib, o‘nlab shaharlarda yashagan Rihol tahallusini olishgan.

Adabiyotlar 
 Shukurillo Umarov „Abdulhamid Keshiy hayoti va ilmiy merosi“ Imom Buxoriy xalqaro markazi, 2013 yil.

Manbalar 

 atamalar
Qaraqat (ovul)

Qaraqat (, 1993-yilgacha — Oktyabr-Charva) — Qozogʻiston Respublikasining Jambul viloyati, Turar Risqulov tumanidagi ovul. Qulan qishloq okrugi tarkibiga kiradi. Tuman markazi Qulan qishlogʻidan 3 km janubi-sharqda joylashgan. KATO kodi — 315030200.

Aholisi 
1999-yilda qishloq aholisi 779 kishini (396 erkak va 383 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 161 kishi (78 erkak va 83 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Francis Narh

Francis Narh (; 1994-yil 18-aprelda tugʻilgan) — ganalik futbolchi, Samarqandning “Dinamo” klubi hujumchisi.

Klub karyerasi

Banik Ostrava 
2014 yil boshida Narx Chexiyaning Banik Ostrava jamoasi bilan shartnoma imzoladi. U jamoadagi debyutini 2014-yilning 22-martida o‘tkazdi va Praganing “Sparta”siga qarshi o‘yinda 90-daqiqada zaxiradan maydonga tushdi.

Levski Sofia 
2016-yil 9-yanvarda Bolgariyaning "Levski Sofia" jamoasiga o'tib, uch yillik shartnoma imzoladi. U Levski uchun birinchi golini PFK Pirin Blagoevgradga qarshi o'yinda kiritdi. 2016-yilning 21-iyulida Yevropa Ligasi 2-saralash bosqichi javob o‘yinida “Maribor”ga qarshi o‘yinda “Levski” darvozasini ishg‘ol qildi, ammo yakunda 1:1 hisobidagi durang natija bilan “Levski”ni turnirdan chiqarib yubordi, chunki Maribor safardagi gollari evaziga keyingi bosqichga chiqdi. 2017-yilning 23-noyabrida sport holati va mashg'ulotlarga muntazam ravishda jiddiy munosabatda bo'lmagani uchun klubdan ozod etilgan.

Slaviya Mozyr 
Narh Belarusning “Slaviya Mozir” klubi bilan 2019 yilning yozida shartnoma imzolagan edi.

Dinamo Samarqand 
2023-yilning 22-fevral kuni Samarqandning “Dinamo” klubi Narx bilan bir yillik shartnoma imzolaganini e’lon qildi.

Xalqaro martaba 
2013-yil iyun oyida Narh murabbiy Sellas Tettexning 2013-yilgi FIFA U-20 Jahon chempionati uchun 21 kishilik tarkibiga kiritildi. U 21-iyun kuni guruh bosqichining birinchi o'yinida Fransiya U20ga qarshi o'yinda (3:1) debyut qildi.

Karyera statistikasi

Klub

Manbalar 

Yashayotgan insonlar
Gana futbolchilari
Futbol assotsiatsiyasi hujumchilari
Oʻzbekistondagi chet ellik erkak futbolchilar
Bunyodkor klubi futbolchilari
Dinamo Samarqand futbolchilari
Qarakemer (Turar Risqulov tumani)

Qarakemer () — Qozogʻiston Respublikasining Jambul viloyati, Turar Risqulov tumaniga qarashli qishloq. Qumariq qishloq okrugi tarkibiga kiradi. Tuman markazi Qulan qishlogʻidan 155 km gʻarbda joylashgan. KATO kodi — 315041600.

Aholisi 
1999-yilda qishloq aholisi 243 kishini (123 erkak va 120 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 838 kishi (410 erkak va 428 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Hasan ibn Muhammad Darbandiy

Hasan ibn Muhammad Darbandiy — (1064—yilda vafot etgan)shayx, imom, hofiz bo‘lgan.

Abulvalid Hasan ibn Muhammad ibn Ali Balxiy Darbandiy ilm talabida yurt kezib Buxoroda Abu Abdulloh Muhammad ibn Ahmad Gʻunjor va boshqadan, Bagʻdodda Abu Husayn ibn Bishron va bu kishining tabaqasidagilardan, Damashqda iffatliligi bilan tanilgan shayx Abdurrahmon ibn Abu Nasr va boshqadan, Naysoburda Abu Zakariyo Muzakkiy va Abu Bakr Hiriydan, Basrada Abu Umar Hoshimiydan, Misrda Ibn Nazif Farrodan hadis eshitgan.
Hasan ibn Muhammad Darbandiydan Abu Bakr Xatib, Abu Ali Haddod, Abu Abdulloh Faroviy, Abdulmunʼim ibn Qushayriy, Zohir Shahhomiy va boshqalar hadis rivoyat qilgan.
Ibn Najjor aytgan: „Darbandiy Buxorodan Iskandariyaga safar qildi-lar. Koʻp hadis rivoyat qiluvchi, saduqlardan edilar. Biroq husnixatlari u qadar chiroyli emasdi. Hadis ilmini juda yaxshi bilmas edilar. Balxda Ali ibn Ahmad Xuzoʼiydan, Naysoburda Abu Zakariyo Muzakkiydan, Hirotda qozi Abu Mansur Azdiydan, Istirobozda Bundor ibn Muhammaddan, Basrada qozi Abu Umar Hoshimiydan, Misrda Abu Abdulloh ibn Nazifdan hadis eshitganlar“.
Abdulgʻofir „Tarix“ kitobida aytgan: „Abulvalid yurt kezdilar, hadislarning sanadlari bilan bir qatorda, gʻariblarini ham oʻrgandilar“.
Alloma 456/1064—yilda Ramazon oyida Samarqandda vafot etgan.
Abdulgʻofir „As-siyoq“ kitobida aytgan: „Abulvalid Darbandiy soʻfiy muhaddis, hadis talabida yurt kezgan shayxlardan edilar“.
Bizga Ahmad ibn Hibatulloh, u kishiga Abu Ravh Bazzoz, u kishiga Zohir, u kishiga Abulvalid Hasan ibn Muhammad, u kishiga Abulqosim Hasan ibn Muhammad Anboriy, u kishiga Muhammad ibn Ahmad ibn Misvar xabar berdilar. U kishiga Miqdom ibn Dovud, u kishiga Ali ibn Maʼbad, u kishiga Ismoil ibn Jaʼfar roviy Amr ibn Abu Amrdan, u kishi Abdulloh ibn Abdurrahmon Ashhaliydan, u kishi Huzayfadan aytib berganlar: "Paygʻambar (s.a.v.): „Jonim Uning qoʻlida boʻlgan Zotga qasamki, albatta, yaxshilikka buyurasizlar va yomonlikdan qaytarasizlar. Agar buni qilmasangizlar, tezda Alloh taolo Oʻzining bir azobini yuboradiki, soʻngra duo qilsangiz ham, sizlardan qabul qilmaydi“, — dedilar".

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
shayxlar
imomlar
hofizlar
Koʻgershin

Koʻgershin () — Qozogʻiston Respublikasining Jambul viloyati, Turar Risqulov tumaniga qarashli qishloq. Koʻgershin qishloq okrugining maʼmuriy markazi. Tuman markazi Qulan qishlogʻidan 17 km gʻarbda joylashgan. KATO kodi — 315039100.

Aholisi 
1999-yilda qishloq aholisi 3060 kishini (1509 erkak va 1551 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 3238 kishi (1601 erkak va 1637 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Koʻkariq (Abay qishloq okrugi)

Koʻkariq () — Qozogʻiston Respublikasining Jambul viloyati, Turar Risqulov tumanidagi qishloq. Abay qishloq okrugi tarkibiga kiradi. Tuman markazi Qulan qishlogʻidan 7 km sharqda joylashgan. KATO kodi — 315031500.

Aholisi 
1999-yilda qishloq aholisi 820 kishini (403 erkak va 417 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 867 kishi (444 erkak va 423 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Ahmad ibn Muhammad Dizakiy

Ahmad ibn Muhammad Dizakiy — roviy bo‘lgan.

Abu Toyyib Ahmad ibn Muhammad ibn Umar ibn Is’hoq ibn Diyzkah Toniy Dizakiy Dizak shahrida tug‘ilgan. Asli ota-bobolarining kelib chiqishi Asbahon ahlidan boʻlgan. Ahmad ibn Muhammad Dizakiy hadislarni Abu Bakr Muhammad ibn Ibrohim ibn Ali Muqarriydan rivoyat qilgan. Abulqosim Hibatulloh ibn Abdulvoris Shiroziy Ahmad ibn Muhammad Dizakiydan hadis rivoyat qilgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
roviylar
Koʻkariq (Terenoʻzek qishloq okrugi)

Koʻkariq (, 1999-yilgacha — Ekspendi) — Qozogʻiston Respublikasining Jambul viloyati, Turar Risqulov tumanidagi qishloq. Terenoʻzek qishloq okrugi tarkibiga kiradi. Tuman markazi Qulan qishlogʻidan 7 km sharqda joylashgan. KATO kodi — 315055280.

Aholisi 
1999-yilda qishloq aholisi 595 kishini (301 erkak va 294 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 588 kishi (302 erkak va 286 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Muhammad ibn Ali ibn Ismoil Dizakiy

Muhammad ibn Ali ibn Ismoil Dizakiy — (1096—yilda tug‘ilgan)roviy bo‘lgan.

'''Abulmahomid Muhammad ibn Ali ibn Ismoil ibn Mansur ibn Yahyo
Dizakiy Ustrushananing Dizak shahrida 489/1096—yilda tug‘ilgan. Keyinchalik ilm-maʼrifat izlab Samarqandga koʻchib kelib, shu yerda muqim yashab qolgan. Ilmiy salohiyati bilan oʻz zamonasida „Hajjoju-l-Karobi-siy“ nomi bilan mashhur boʻlgan. Nisbasini Dizakiy deb ham aytishgan. Samarqanddagi Minor masjidida faoliyat koʻrsatgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

roviylar
Umar ibn Ahmad Dizakiy

Umar ibn Ahmad Dizakiy — (1118—yilda vafot etgan.) [muhaddis]] bo‘lgan.

Abu Hafs Umar ibn Ahmad Shabibiy Dizakiy Qoraxoniylar davrida Samarqand hadis ilmi taraqqiyotiga oʻzining salmoqli hissasini qoʻshgan. Dastlabki taʼlimni Dizakda zohid alloma zotlardan boʻlmish shayx, imom Ismoil ibn Ahmad Dizakiydan oldi. Juda koʻp hadislarni yod bilishi bilan hofizlik maqomini egalladi. Abu Hafs Nasafiy oʻz asarida 120dan ortiq joyda Umar ibn Ahmad Dizakiyni eslatadi. „Shabib“ Misr qishloqlaridan biri bo‘lib, bobolari tomonidan nisbatidir.
Umar ibn Ahmad Dizakiy oʻz zamonasida juda koʻp ulamolarga ustozlik qilgan. Shunday shogirdlaridan biri Abu Hafs Nasafiydir. U oʻz shayxlarini „Tiʼdodu-sh-shuyux li Umar mustatrif ala-l-huruf mustatir“ („Alifbo tartibida berilgan Umarning ustozlari sanogʻi“) asarida birma-bir sanab oʻtgan. Ammo Nasafiyning hadis sohasidagi shoh asari maʼlumotlariga asoslanib, muallif ustozlari orasidan uch muhaddisni alohida ajratib koʻrsatish mumkin, bular — Abu Ali Hasan ibn Abdulmalik ibn Ali ibn Muso ibn Isrofil Nasafiy (XI-XII asrlar), Abu Muhammad Abdulloh ibn Ahmad Nofila (503/1109—yilda vafot etgan) va Umar ibn Ahmad Dizakiy Alloma 511/1118—yilda Samarqandda vafot etgan va Chokardiza qabristonining „Mashhadu-l-aimma“ qismining tash­qarisiga dafn etilgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
Umar ibn Shuayb Dizakiy

Umar ibn Shuayb Dizakiy — qozi bo‘lgan.

Abu Hafs Umar ibn Shuayb ibn Abulqosim Sarrom Dizakiy Dizak (hozirgi Jizzax) shahrida tug‘ilgan. Ustrushananing qishloqlaridan biri — „Borkas“da 525/1131—yilda 6 oktyabrda juma kechasi vafot etgan. Alloma Samarqanddagi bir harbiy istehkomda qozi boʻlgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

qozilar
Koʻkdoʻnen

Koʻkdoʻnen (, 1993-yilgacha — Kalinino) — Qozogʻiston Respublikasining Jambul viloyati, Turar Risqulov tumanidagi ovul. Koʻkdonen qishloq okrugining maʼmuriy markazi. Tuman markazi Qulan qishlogʻidan 12 km gʻarbda joylashgan. KATO kodi — 315036100.

Aholisi 
1999-yilda qishloq aholisi 1573 kishini (822 erkak va 751 ayol) tashkil qilgan. 2009-yilgi aholini roʻyxatga olish maʼlumotlariga koʻra qishloqda 2063 kishi (1017 erkak va 1046 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Dmitro Kolodin

Dmitro Viktorovich Kolodin (, 12-aprel 1978-yil) — Ukrainalik futbolchi, yarim himoyachi.

Karyerasi 
Kolodin Krivoy Rogda tugʻilgan. 1996-yildan 1999-yilgacha „Zaporijjya“ klubi uchun professional futbol oʻynaydi. Shuningdek, Ukraina Premer-Ligasida Krivoy Rog jamoasi uchun oʻynagan.

2002-yilda Kolodin Belorussiyada oʻynash uchun ketdi. Dinamo Minsk va Lokomotiv Vitebsk jamoalarida oʻynagan. 2005-yildan 2007-yilgacha Desna Chernihiv jamoasida oʻynagan.

2008-yilda Belarusga oʻtib, Smorgon jamoasi uchun 27 ta oʻyin oʻtkazdi. 2009-yilgi mavsumni Moldovada boshladi, ammo jamoaning moliyaviy ahvoli yomonlashgandan keyin Smorgonga qaytdi. Shuningdek, u keyingi mavsumni ikkita klubda oʻtkazdi: Oʻzbekistonning Qizilqum va Belarusning Naftan jamoalari.

Faoliyatining soʻnggi ikki yilida u Ukrainaning Mikolaiv va Jemchujina Yalta jamoalarida oʻynagan.

Manbalar 

Yashayotgan insonlar
Ukraina futbolchilari
Futbol yarim himoyachilari
O‘zbekistondagi futbol legionerlari
Qizilqum klubi futbolchilari
Qoragʻati

Qoragʻati () — Qozogʻiston Respublikasining Jambul viloyati, Turar Risqulov tumaniga qarashli qishloq. Qoragʻati qishloq okrugining maʼmuriy markazi. KATO kodi — 315037100.

Aholisi 
1999-yilda qishloq aholisi 1145 kishini (616 erkak va 529 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 618 kishi (305 erkak va 313 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Qoragʻati (stansiya)

Qoragʻati () — Qozogʻiston Respublikasining Jambul viloyati, Turar Risqulov tumanidagi stansiya. Qoragʻati qishloq okrugi tarkibiga kiradi. KATO kodi — 315037500.

Aholisi 
1999-yilda stansiya aholisi 210 kishini (104 erkak va 106 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 524 kishi (259 erkak va 265 ayol) yashagan.

Manbalar 

Qozogʻiston aholi punktlari Qozogʻiston qishloqlari
Turar Risqulov tumani aholi punktlari
Giorgiy Kvesishvili

Giorgi Kvesieshvili (1985-yil 1-dekabr, Kobuleti, Gruziya SSR, SSSR) — gruziyalik futbolchi, himoyachi. Hozir Oʻzbekistonning „Qizilqum“ klubi futbolchisi.

Gruziyaning „Bahia Zugdidi“ klubida oʻynagan. 2011-yildan buyon Oʻzbekiston klublarida toʻp surmoqda. Bu vaqt ichida „Buxoro“, „Olmaliq“ va „Qizilqum“ klublarida toʻp surishga muvaffaq boʻldi.

Manbalar 

 Transfermarktda oʻyinchi profili (inglizcha) .
 FootballFacts.ru saytidagi profil

1-dekabrda tugʻilganlar
1985-yilda tugʻilganlar
Yashayotgan insonlar
Gurjiston futbolchilari
AGMK futbolchilari
Buxoro klubi futbolchilari
O‘zbekistondagi futbol legionerlari
Qizilqum klubi futbolchilari
Abdulmulk ibn Husayn Yorkasiy

Abdulmulk ibn Husayn Yorkasiy — roviy bo‘lgan.

Abu Muhammad Abdulmulk ibn Husayn ibn Abi Ahmad Matuiy Sahhok Yorkasiy Ustrushananing „Yorkas“ qishlogʻida tug‘ilgan. Keyinchalik Samarqandning „Nuqadu-l-ayn“ mahallasiga koʻchib kelib, shu yerda muqim yashagan. Abdulmulk ibn Husayn Yorkasiy hadislarni Tohir ibn Muhammad Nadariy va Abu Bakr Abdulloh ibn Muhammad ibn Ali ibn Tarxon vositasida Muhammad ibn Mohondan rivoyat qilgan. Abdulmulk ibn Husayn Yorkasiydan esa Abulfath Muborak ibn Ismoil Termiziy rivoyat qilgan. Manbalarda Abdulmulk ibn Husayn Yorkasiyning tug‘ilgan yoki vafoti haqida birorta maʼlumot keltirilmagan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
roviylar
Abulfazl Muhammad Yorkasiy

Abulfazl Muhammad Yorkasiy — roviy bo‘lgan.

Abulfazl Muhammad Yorkasiy Husayn ibn Koshafuriydan hadis rivoyat qilgan. Allomadan Umar ibn Muhammad ibn Ahmad Nasafiy rivoyat qilgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
roviylar
Imron ibn Muso Yorkasiy

Imron ibn Muso Yorkasiy — roviy bo‘lgan.

Imron ibn Muso Yorkasiy hadislarni Abu Rujo Barbariy vositasida Abdussamad ibn Muʼqildan rivoyat qilgan. Oʻz navbatida Iso ibn Husayn Kasbaviy Imron ibn Muso Yorkasiydan rivoyat qilgan.

Adabiyotlar 

 „Oʻrta asr Sharq allomalari ensiklopediyasi“; Samarqand:Imom Buxoriy xalqaro markazi 2018.

Manbalar 

Muhaddislar
roviylar
Oksbrij

Oksbrij Buyuk Britaniyadagi eng qadimiy, eng boy va mashhur ikkita universitet boʻlgan Oksford va Kembrijning qoʻshaloq logotipidir. Bu atama boshqa Britaniya universitetlaridan farqli oʻlaroq, ularni umumiy tarzda ifodalash uchun va kengroq maʼnoda tasvirlash uchun ishlatiladi, koʻpincha yuqori ijtimoiy yoki intellektual maqom yoki elitizm oqibatlari.

Kelib chiqishi haqida 
Ikkala universitet ham sakkiz asrdan koʻproq vaqt oldin tashkil etilgan boʻlsa-da, Oksbridge atamasi yaqinda kirib kelgan. Uilyam Makepis Tekereyning 1850-yilda nashr etilgan "Pendennis" romanida bosh qahramon Oksbrijdagi Bonifas kollejida oʻqigan. Oksford inglizcha lugʻatiga koʻra, bu soʻzning birinchi qayd etilgan variyanti. Virjiniya Vulf buni 1929-yilda „Oʻz xonasi“ nomli inshosida Tekereyga asoslanib ishlatgan. Bu atama 1957-yilda ,,Times Educational Supplement'' va keyingi yili ,,Universities Quarterly'' jurnallarida ishlatilgan.

Manbalar 

Buyuk Britaniyadagi universitetlar